Ուշագրավ է հատկապես երեխաների առկայության դեպքում տրամադրվող արտոնությունները: Տվյալ դեպքում, ըստ օրինագծի, պարտադիր զինծառայությունից կարող են ազատվել այն երիտասարդները, ովքեր մինչև բանակ զորակոչվելը կունենան երկու կամ ավելի երեխա, բացառությամբ որդեգրված երեխաների: Ստացվում է, որ կա՛մ մինչև չափահաս դառնալը, այսինքն՝ մինչև 18 տարեկանը, տղաները պետք է երկու երեխա ունենան, կա՛մ երիտասարդը երկու երեխա պետք է ունենա ուսումնառության չորս տարիների ընթացքում: Բայց այս դեպքում էլ պարզ չէ, եթե օգտվելով տարկետման իրավունքից երիտասարդը պայմանագիր է կնքել Պաշտպանության նախարարության հետ, որ ուսման չորս տարիներից հետո պետք է ծառայի բանակում, արդյո՞ք այդ պայմանագիրը չեղյալ է հայտարարվելու: